Twee sterf toe boot omslaan | Maroela Media
Argieffoto van NSRI Port Alfred
Stephen Slade, bevelvoerder van die Nasionale Seereddingsinstituut (NSRI) in Port Alfred, het gesê die NSRI is Vrydag omstreeks 11:00 ontbied ná 'n boot vermoedelik deur 'n golf by Kowieriviermond omgeslaan het. Daar was drie mans op die boot.
"'n 26 voet lange kommersiële vissersboot het op die rotse uitgespoel. 'n 47-jarige man, wat die voorval oorleef het, is op die rotse gevind. Twee mans, onderskeidelik 55 en 81 jaar oud, is uit die water gehaal. Alle pogings om hulle by te bring, was ongelukkig tevergeefs. Hulle is op die toneel dood verklaar."
Die oorlewende is na 'n hospitaal geneem in 'n ernstige maar stabiele toestand.
Die Kowieriviermond is in Port Alfred en nie naby nie. Die mooi halfmaanbrug wat in Port Alfred te sien is al van vér af, is die brug oor die Kowierivier. Daardie riviermonding is baie baie gevaarlik en vissers moet die see goed lees, voordat jy waag om daar in te kom. Ek ken die area baie goed. Die see is niemand se maat nie. Baie jammer vir die families.